Diari Oficial de la Generalitat Valenciana


Sumari del DOGV 5327, del 18-08-2006 (2006/8165)

Edicte notifica resolució sobre l'expedient EV 1/04.
----------------------------------------------------

### Dades del document

Número de DOGV
:   5327

Data del DOGV
:   18-08-2006

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2006/8165


Organisme emissor
:   Conselleria de Sanitat

Tipus de document
:   Anunci

Edicte notifica resolució sobre l'expedient EV 1/04. [2006/8165]  
Per no haver sigut possible notificar de forma personal i directa a l'empresa Servicios Ganaderos SL. la resolució del director general de Farmàcia i Productes Sanitaris, de data 17 de maig de 2006, recaiguda en l'expedient E.V. 1/04; es publica en el Diari Oficial de la GeneralitatValenciana, i en el tauler d'edictes de l'Ajuntament de València, segons que disposa l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 27 de juny de 2006.. El director general de Farmàcia i Productes Sanitaris: José Luis Gomis Gavilán.  
«Resolució del director general de Farmàcia i Productes Sanitaris per la qual es revoca l'autorització de l'establiment comercial detallista de medicaments veterinaris Servicios Ganaderos SL.  
Fets  
Primer. Per mitjà d'escrit de data 1 de setembre de 2003, amb entrada el dia 8 de setembre de 2003, per M. Dolores Mingo Regulez es comunica a esta Conselleria de Sanitat, que a partir d'agost de 2003, Francisco Escolano del Real i M. Dolores Mingo Regulez no són tècnics responsables de la comercial de productes zoosanitaris servicis ramaders .Servigan», situat al carrer dels Lleons, 39 baix, del municipi de València.   
Segon. Per mitjà d'escrit de data 12 de setembre de 2003, notificat l'1 d'octubre de 2003, es requerix a l'empresa perquè es comunique a la Direcció General de Farmàcia i Productes Sanitaris qui és o són els responsables de l'esmentada empresa a partir de la dita data, aportant la documentació necessària segons la Llei 6/1998 de 22 de juny, d'Ordenació Farmacèutica de la Comunitat Valenciana i el Decret 188/2001, de 27 de novembre, del Govern Valencià, pel qual s'establix el procediment d'autorització i registre dels centres de distribució i dispensació de medicaments d'ús veterinari. Esta documentació no va ser presentada.  
Tercer. Per mitjà d'escrit de data 17 de desembre de 2003, que s'intenta notificar per dos vegades el 14 de gener de 2004 i el 2 de febrer de 2004, i una vegada més el 8 de març de 2004 sense que fóra possible fer entrega de la notificació, es requerix novament a l'empresa perquè es comunique a l'esmentada direcció general que compten amb els mitjans personals adequats per a garantir la correcta pràctica professional i que les activitats que s'hi fan no posen en perill la salut pública o la salut animal, amb l'advertència que si així no ho fera en el termini de 10 dies, de conformitat amb l'article 65 de la Llei 6/1998, de 22 de juny, de la Generalitat Valenciana d'Ordenació Farmacèutica de la Comunitat Valenciana, la Conselleria de Sanitat podrà acordar la clausura i tancaments de l'establiment o la suspensió del funcionament o la prohibició de les activitats que es duguen a terme, fins que es repararen els defectes o es compliren els requisits establits.  
Quart. Per mitjà d'Inspecció de la Direcció Territorial de Sanitat, presentada el dia 9 de març del 2004 a les 17 hores, es comprova que el local es troba tancat al públic, per la qual cosa es deixa còpia de l'acta per davall de la porta del local, i hi actua com a testimoni M. Dolores Mingo Regulez.  
Als anteriors fets s'apliquen els següents  
Fonaments jurídics  
Primer. L'Agència Valenciana de Salut és competent per a resoldre la present sol·licitud en virtut del que disposa el Reial Decret 278/80, 25 de gener, sobre transferència de competències en matèria de sanitat; Llei 5/1983, de 30 de desembre, de Govern Valencià; Llei 6/1998, d'Ordenació Farmacèutica de la Comunitat Valenciana; Decret 188/2001, de 27 de novembre, del Govern Valencià, pel qual s'establix el procediment d'autorització i registre dels centres de distribució i dispensació de medicaments d'ús veterinari; Llei 4/2005, de 17 de juny, de Salut Pública de la Comunitat Valenciana; Decret 25/2005, de 4 de febrer, pel qual s'aproven els Estatuts reguladors de l'Agència Valenciana de Salut i Decret 164/2005, de 4 de novembre, pel qual es modifiquen estos Estatuts.  
Segon. Vist que en el present supòsit s'ha requerit a l'interessat perquè nomene farmacèutic responsable al cap del seu establiment, sense el qual no pot tindre activitat, s'ha intentat notificar a l'interessat diverses vegades, sense èxit per trobar-se l'establiment tancat al públic, i s'ha procedit a la visita de la Inspecció de la Direcció Territorial de Sanitat, s'ha alçat acta que tal establiment es troba tancat el públic, es consideren complits els requisits necessaris per a declarar la revocació de l'autorització, ja que no es va esmenar en el termini legal, ni tampoc va aportar cap documentació.  
Vistos els anteriors fets i fonaments jurídics, resolc revocar l'autorització de l'establiment comercial detallista de medicaments veterinaris Servicios Ganaderos SL., siti al carrer dels Lleons, 39, del municipi de València, així com ordenar-ne la baixa en el registre d'establiments i servicis sanitaris d'atenció farmacèutica.  
Que es notifique la present resolució a les persones interessades amb l'advertència que no esgota la via administrativa i que, en contra, poden interposar recurs d'alçada davant del conseller de Sanitat, en el termini d'un mes comptat a partir del dia següent al de la data de notificació.  
València, 17 de maig de 2006.. El director general de Farmàcia i Productes Sanitaris: José Luis Gomis Gavilán.»